O‘zbekiston Respublikasi Hukumatining ayrim qarorlariga pedagogik faoliyat samaradorligi va sifatini oshirish bilan bog‘liq o‘zgartirish va qo‘shimchalar kiritish to‘g‘risida

Oliy ta’lim muassasalarining pedagog xodimlari faoliyati natijalarini baholash tizimini takomillashtirish, o‘qituvchilarning o‘z ustida muntazam ishlashlarini rag‘batlantirish mexanizmlarini joriy etish, oliy ta’lim muassasasidan keyin chet elda ta’lim olishgan shaxslarni oliy ta’lim muassasalaridagi ta’lim-tarbiya jarayoniga yanada keng jalb etish uchun zarur shart-sharoitlar yaratish maqsadida Vazirlar Mahkamasi qaror qiladi: 
 1. O‘zbekiston Respublikasi Hukumatining 1-ilovaga muvofiq ayrim qarorlariga o‘zgartirish va qo‘shimchalar kiritilsin.
 5. O‘zbekiston Respublikasi Oliy va o‘rta maxsus ta’lim vazirligi manfaatdor vazirliklar va idoralar bilan birgalikda ikki oy muddatda o‘z normativ-huquqiy hujjatlarini ushbu qarorga muvofiqlashtirsin.
 6. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari B.Y. Xodiyev zimmasiga yuklansin. 
 1. Vazirlar Mahkamasining 2006-yil 10-fevraldagi 20-son qarori (O‘zbekiston Respublikasi QT, 2006-y., 2-son, 8-modda) bilan tasdiqlangan Oliy ta’lim muassasalariga pedagog xodimlarni tanlov asosida ishga qabul qilish tartibi to‘g‘risidagi Nizomda:
 a) 2-banddagi “(professor-pedagoglar tarkibi)” so‘zlari chiqarib tashlansin, “o‘qituvchi (assistent)” so‘zlaridan keyin esa, “o‘qituvchi-stajyor” so‘zlari qo‘shilsin;
 b) 3-bandda:
 birinchi xatboshidagi “o‘qituvchisi (assistenti)” so‘zlaridan keyin “o‘qituvchisi-stajyori” so‘zlari qo‘shilsin;
 quyidagi mazmundagi xatboshilar qo‘shilsin:
 “Pedagog xodimlar lavozimlarini egallashning besh yillik muddati davrida rektorning buyrug‘i bilan tasdiqlanadigan oliy ta’lim muassasasining komissiyasi tomonidan har bir o‘quv yili yakunlari bo‘yicha ushbu Nizomga ilovaga muvofiq mezonlarga binoan pedagog xodimlar faoliyati har tomonlama o‘rganib chiqiladi.
 Pedagog xodimlar faoliyatini o‘rganish tartibi oliy ta’lim muassasasining ilmiy kengashi tomonidan tasdiqlanadi. Pedagog xodimlar faoliyatini o‘rganish natijalari oliy ta’lim muassasasining ilmiy kengashida ko‘rib chiqiladi”;
 v) 4 va 5-bandlar quyidagi tahrirda bayon qilinsin: 
 “4. Kafedra mudiri lavozimini egallash uchun tanlovda fan doktori, fan nomzodi ilmiy darajasiga, professor yoki dotsent ilmiy unvoniga, shuningdek tegishli mutaxassislik bo‘yicha xorijiy mamlakatlarning falsafa doktori (Ph.D) ilmiy darajasiga yoki unga tenglashtirilgan boshqa ilmiy darajalariga ega bo‘lgan shaxs ishtirok etishi mumkin.
 Dotsent (fan nomzodi, tegishli mutaxassislik bo‘yicha xorijiy mamlakatlarning falsafa doktori (Ph.D) yoki unga tenglashtirilgan boshqa ilmiy darajalari) kafedra mudiri lavozimini egallashga bir besh yillik muddatga qo‘yiladi.
 Bir muddat tamom bo‘lgandan keyin kafedra mudiri lavozimini egallab turgan va fan doktori ilmiy darajasini olmagan dotsent (fan nomzodi, tegishli mutaxassislik bo‘yicha xorijiy mamlakatlarning falsafa doktori (Ph.D) yoki unga tenglashtirilgan boshqa ilmiy darajalari) faqat istisno hollarda oliy ta’lim muassasasi rektorining taqdimnomasiga binoan va bo‘ysunishi bo‘yicha tegishli vazirlik yoki idoraning ruxsati bilan kafedra mudiri lavozimini egallash uchun tanlovda yana ishtirok etishi mumkin.
 Fan nomzodi, tegishli mutaxassislik bo‘yicha xorijiy mamlakatlarning falsafa doktori (Ph.D) yoki unga tenglashtirilgan boshqa ilmiy darajalariga yoki dotsent ilmiy unvoniga ega bo‘lgan aynan bir shaxsning kafedra mudiri lavozimiga tanlovda ketma-ket uchinchi muddatga ishtirok etishiga yo‘l qo‘yilmaydi.
 Tillar, jismoniy tarbiya va sport, grafika va chizmachilik, madaniyat va san’at yo‘nalishlari kafedrasi mudiri lavozimini egallash uchun tanlovda ishtirok etishga dotsent ilmiy unvoniga (fan nomzodi, tegishli mutaxassislik bo‘yicha xorijiy mamlakatlarning falsafa doktori (Ph.D) yoki unga tenglashtirilgan boshqa ilmiy darajalariga) ega bo‘lmagan, biroq kamida 5 yil metodik, ilmiy-pedagogik, ijodiy va tashkiliy faoliyat tajribasiga ega bo‘lgan shaxs qo‘yilishi mumkin.
 5. Professor lavozimini egallash uchun tanlovda, qoidaga ko‘ra, professor ilmiy unvoniga yoki fan doktori ilmiy darajasiga, shuningdek tegishli mutaxassislik bo‘yicha xorijiy mamlakatlarning unga tenglashtirilgan boshqa ilmiy darajalariga ega bo‘lgan shaxs ishtirok etishi mumkin.
 Professor lavozimini egallash uchun tanlovda fan nomzodi ilmiy darajasiga yoki tegishli mutaxassislik bo‘yicha xorijiy mamlakatlarning unga tenglashtirilgan boshqa ilmiy darajalariga yoki dotsent ilmiy unvoniga ega bo‘lgan shaxs kamida 5 yil ilmiy-pedagogik ish stajiga ega bo‘lish, ushbu kafedraning ta’lim yo‘nalishlari bo‘yicha darsliklar va o‘quv qo‘llanmalari muallifi bo‘lish sharti bilan bir muddatga ishtirok etishi mumkin”;
 g) 6-bandning birinchi xatboshi quyidagi tahrirda bayon qilinsin: 
 “Dotsent lavozimini egallash uchun tanlovda, qoidaga ko‘ra, dotsent ilmiy unvoniga, katta ilmiy xodim yoki fan doktori (nomzodi) ilmiy darajasiga, shuningdek tegishli mutaxassislik bo‘yicha xorijiy mamlakatlarning falsafa doktori (Ph.D) yoki unga tenglashtirilgan boshqa ilmiy darajalariga ega bo‘lgan shaxs ishtirok etishi mumkin.”;
 d) 7-banddagi “ilmiy daraja” so‘zlaridan keyin “(shu jumladan, fan nomzodi, tegishli mutaxassislik bo‘yicha xorijiy mamlakatlarning falsafa doktori (Ph.D) darajasiga yoki unga tenglashtirilgan boshqa ilmiy darajalariga)” so‘zlari qo‘shilsin;
 e) 8-banddagi “o‘qituvchi (assistent)” so‘zlaridan keyin “o‘qituvchi-stajyor” so‘zlari qo‘shilsin;
 j) 11-band quyidagi tahrirda bayon qilinsin:
 “11. O‘qishni tugallash yilida oliy ta’lim muassasasi magistraturasining bitiruvchisi bo‘sh lavozimlar mavjud bo‘lgan taqdirda taqsimot bo‘yicha 3 yil muddatga tanlovdan tashqari o‘qituvchilik lavozimiga tayinlanadi. Ushbu muddat faqat davlat granti asosida o‘qishni tamomlagan magistratura bitiruvchilari uchun qo‘llanadi”;
 z) 12-band quyidagi tahrirda bayon qilinsin:
 “12. Oliy ta’lim muassasasi saylash muddati ushbu o‘quv yilida tamom bo‘ladigan, shuningdek bo‘sh lavozimlarga kafedra mudirlari, professorlar, dotsentlar, katta o‘qituvchilar, o‘qituvchilar (assistentlar) va o‘qituvchilar-stajyorlar lavozimlarini egallashga tanlov e’lon qiladi”;
 i) 15-bandning ikkinchi xatboshidagi “ilmiy daraja” so‘zlaridan keyin “(shu jumladan, fan nomzodi, tegishli mutaxassislik bo‘yicha xorijiy mamlakatlarning falsafa doktori (Ph.D) darajasiga yoki unga tenglashtirilgan boshqa ilmiy darajalariga)” so‘zlari qo‘shilsin;
 k) 20-bandning uchinchi xatboshidagi “shuningdek muayyan lavozim uchun faqat bitta nomzoddan ariza tushganda” so‘zlari chiqarib tashlansin;
 l) 24-bandda:
 birinchi xatboshidagi “professor-o‘qituvchilar tarkibidagi” so‘zlari “pedagog xodimlar” so‘zlari bilan almashtirilsin; 
 uchinchi xatboshi quyidagi tahrirda bayon qilinsin: 
 “Xodim mehnat shartnomasi tuzilgandan keyin ishga kirishishi shart bo‘lgan muddat tomonlarning kelishuvi bo‘yicha belgilanadi, biroq ushbu muddat bir oydan ortiq bo‘lishi mumkin emas. Pedagog xodimlarning yozgi kanikul (ta’til) davri ushbu muddatga kirmaydi”;
 m) 25-bandning to‘rtinchi xatboshidagi “professor-o‘qituvchilar tarkibi” so‘zlari “pedagog xodimlar” so‘zlari bilan almashtirilsin;
 n) 26-banddagi “o‘quv yili tugagandan keyin” so‘zlari “oliy ta’lim muassasasi rektori tomonidan belgilangan muddatlarda (qoidaga ko‘ra, o‘quv semestri, yil tamom bo‘lgandan keyin)” so‘zlari bilan almashtirilsin;
 o) 27-bandning birinchi xatboshidagi “professor-o‘qituvchilar tarkibi” so‘zlari “pedagog xodimlar” so‘zlari bilan almashtirilsin;
 p) 28-bandning ikkinchi xatboshidagi “professor-o‘qituvchilar tarkibidagi” so‘zlari “pedagog xodimlar” so‘zlari bilan almashtirilsin;
 r) 29-bandda:
 ikkinchi xatboshidagi “oldin uning ishlari rektor tasdiqlaydigan komissiya tomonidan tekshirilishi kerak” so‘zlari “oldin uning faoliyati rektorning buyrug‘i bilan tasdiqlanadigan komissiya tomonidan o‘rganib chiqilishi kerak” so‘zlari bilan almashtirilsin;
 uchinchi xatboshidagi “o‘qituvchi (assistent)” so‘zlaridan keyin “o‘qituvchi-stajyor” so‘zlari qo‘shilsin;
 s) 30-banddagi “professor-o‘qituvchilar tarkibidagi shaxslar” so‘zlari “pedagog xodimlar” so‘zlari bilan almashtirilsin;
 t) quyidagi mazmundagi ilova qo‘shilsin:
 2. Vazirlar Mahkamasining “Respublika oliy ta’lim muassasalari xodimlari mehnatiga haq to‘lashning takomillashtirilgan tizimini tasdiqlash to‘g‘risida” 2008-yil 1-avgustdagi 164-son qarorida (O‘zbekiston Respublikasi QT, 2008-y., 8-son, 40-modda):
 a) 1-ilovaning matni quyidagi tahrirda bayon qilinsin:
 b) 2-ilovaning matni quyidagi tahrirda bayon qilinsin: